OzLabs/hebrew-wiki-articles huggingface dataset:
משפחת המלוכה היוונית

משפחת המלוכה היוונית מהווה ענף של בית שלזוויג-הולשטיין-זונדרבורג-גליקסבורג של בית אולדנבורג העתיקה, ששלטה בארצות סקנדינביה במשך מאות שנים. המונרך הראשון של יוון משושלת זו היה גאורגיוס הראשון, בנו של כריסטיאן התשיעי, מלך דנמרק, ואשתו המלכה הייתה אולגה קונסטנטינובנה, הנסיכה הגדולה של רוסיה, נכדתו של הצאר הרוסי ניקולאי הראשון. כצאצאי המונרכיה הדנית חברי בית המלוכה היווני נקראים "נסיכי יוון ודנמרק".

== עלייה לשלטון ==
המשפחה עלתה לכס המלוכה היווני לאחר שהמלך אותון, הראשון ממלכי יוון המודרנית שהיה חבר בית ויטלסבאך הבווארי, התיר לבריטניה וצרפת להשתלט על נמל פיראוס בזמן מלחמת קרים (1853-1856), משום שהמעצמות הגדולות רצו למנוע שיתוף פעולה בין יוון לרוסיה. כניעה זו גרמה לצבא היווני להדיח את אותון בהפיכה צבאית בשנת 1862, והמלך והמלכה שבו לבוואריה על גבי ספינת מלחמה בריטית.

במשאל שנערך ב-1862 בחרו היוונים את אלפרד, דוכס אדינבורו וסקסוניה-קובורג-גותה כמלך החדש שלהם, אך מועמדותו נדחתה על ידי המעצמות הגדולות, שסירבו לאפשר לאחד מחברי משפחות המלוכה שלהם לעלות לשלטון היווני. נעשה חיפוש אחר מועמדים אחרים ולבסוף ראשי הצבא היווני הציעו את הכתר היווני לנסיך וילהלם מבית שלזוויג-הולשטיין-זונדרבורג-גליקסבורג, בית המלוכה הדני, והוא הוכתר כגאורגיוס הראשון, מלך היוונים בשנת 1863. צאצאיו של גאורגיוס הראשון מלכו ביוון עד שנת 1974, אולם המלוכה לא הייתה רצופה ונקטעה פעמים רבות בשל אירועים שהשפיעו רבות על ההיסטוריה היוונית, כמו מלחמת הבלקן הראשונה והשנייה, מלחמת העולם הראשונה והשנייה, מלחמת אזרחים ולבסוף שלטון החונטה הצבאית שהביא להפלת המונרכיה והכרזתה המחודשת של הרפובליקה ביוון.

== נפילת המלוכה היוונית ==
הממשלה הנבחרת ביוון הופלה ב-21 באפריל 1967 על ידי קבוצת קצינים שהונהגה על ידי הקולונל גאורגיוס פאפאדופולוס. הקצינים המהפכנים ייסדו משטר דיקטטורי צבאי שכונה בשם משטר הקולונלים והכריחו את המלך קונסטנטינוס השני להכיר בו כמשטר לגיטימי. בדצמבר של אותה השנה המלך ניסה להפיל את המשטר הצבאי אך נכשל, והוא ומשפחתו נאלצו לצאת לגלות ברומא. לאחר הפלת הדיקטטורה הצבאית בשנת 1974 נערך ביוון משאל עם בו קבעו 70 אחוזים מתושבי המדינה כי הם מעוניינים בביטול המונרכיה.

== משפחת המלוכה כיום ==
כל חברי משפחת המלוכה היוונית גרים כיום מחוץ ליוון. אן-מארי מתגוררת יחד עם ילדיה בלונדון. הם עדיין רשאים להחזיק בתאריהם אך הם אינם מייצגים את יוון בשום צורה. כצאצאיו של כריסטיאן התשיעי, מלך דנמרק הם רשאים לייצג את ממלכת דנמרק. חברי בית המלוכה היווני כיום הם:
* סופיה מרגריטה, נסיכת יוון ודנמרק (1938) - בתו הבכורה של פאולוס, מלך היוונים. נישאה לחואן קרלוס הראשון, מלך ספרד.
* אן-מארי, נסיכת דנמרק מלכת יוון לשעבר (1946) - בתו של פרדריק התשיעי, מלך דנמרק ונכדתו של גוסטב השישי אדולף, מלך שוודיה
** אלקסיה, נסיכת יוון ודנמרק (1965)
** פבלוס, נסיך הכתר של יוון (1967) - נישא למארי-שנטל מילר. לזוג חמישה ילדים:
*** מריה אולימפיה, נסיכת יוון ודנמרק (1996)
*** קונסטנדינוס אלקסיוס, נסיך יוון ודנמרק (1998)
*** אכילס אנדראס, נסיך יוון ודנמרק (2000)
*** אודיסיאס קימון, נסיך יוון ודנמרק (2004)
*** אריסטידיס סטברוס, נולד ב-29 ביוני 2008
** ניקולאס, נסיך יוון ודנמרק (1969)
** תאודורה, נסיכת יוון ודנמרק (1983)
** פיליפוס, נסיך יוון ודנמרק (1986)
* איריני, נסיכת יוון ודנמרק (1942) - בת הזקונים של פאולוס, מלך היוונים.

== קישורים חיצוניים ==

* 

*
קטגוריה:יוון: העת החדשה
קטגוריה:בית שלזוויג-הולשטיין-זונדרבורג-גליקסבורג
דורית ילינק

דורית ילינק (פרידמן) (נולדה ב-1958) היא מלכת היופי של ישראל לשנת 1978 ודוגמנית מסלול.

==ביוגרפיה==
ילינק נולדה וגדלה בבת גלים שבחיפה. בגיל 19 זכתה בתחרות מלכת היופי ועלתה לשלב חצי הגמר (12 המועמדות הסופיות) בתחרות מיס תבל 1978 שנערכה במקסיקו, מי שהמליץ עליה היה החבר שלה ושנתיים אחרי התחרות נישאו השניים ולהם חמישה ילדים, ב-1997 שימשה כשופטת בתחרות מלכת היופי. בתה השנייה ליאור פרידמן זכתה בשנת 2003 בתחרות "נערת השנה" של מעריב לנוער.

ילינק החלה לדגמן רק בגיל 25 והייתה לדוגמנית מסלול מבוקשת, ב-1990 ייצגה את ישראל בתחרות "אשת העולם" בהונג קונג, תחרות בה מיוצגות נשים עם קריירה, משפחה והופעה מרשימה, היא בוגרת תואר ראשון במדעי המדינה ולאחר מכן למדה רפואה אלטרנטיבית ועבדה תקופה עם בעלה בעסק המשפחתי לציוד סלולרי, היא עובדת כמנחת קבוצות במכון אדלר.

==קישורים חיצוניים==

* [http://www.ynet.co.il/home/0,7340,L-1012,00.html שנות השבעים-מלכות היופי]
* 
* [http://www.jta.org/1978/07/14/archive/dorit-yelinek-miss-israel-who-will-participate-july כתבה על דורית ילינק בסוכנות הידיעות היהודית]
* [https://web.archive.org/web/20151125082015/http://www.globalbeauties.com/blog/2012/03/israel-a-country-that-wrote-interesting-pages-in-miss-universe-history/ ישראל:מדינה שרשמה דפים מעניינים בהיסטוריה של מיס תבל]
* [http://www.diomedia.com/stock-photo-israeli-model-dorit-jellinek-image17900369.html תמונת דוגמנות של דורית ילינק]
* [http://www.fisher.org.il/DLFlippingBooks/Bitonim/147/files/assets/basic-html/page76.html כתבה על ילינק בביטאון חיל האוויר]
* [http://missosology.info/forum/viewtopic.php?f=1&t=4713 מיס תבל ישראל]
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1978
קטגוריה:מרפאים אלטרנטיביים
קטגוריה:ישראליות שנולדו ב-1958
קטגוריה:ישראלים שנולדו ב-1958
יאנה קלמן

יאנה קלמן (נולדה ב-18 במאי 1974) היא מלכת היופי של ישראל לשנת 1995.

==ביוגרפיה==
יאנה קלמן נולדה בסיביר שברוסיה הסובייטית דאז. היא אחות בהכשרתה. בגיל 18 עלתה לישראל יחד עם אביה והתקבלה לעבוד במחלקה האונקולוגית במרכז הרפואי תל אביב. בשנת 1995 זכתה בתחרות מלכת היופי של ישראל, לפני סגניתה מירי בוהדנה. עבדה כדוגמנית מסלול וצילום. הגישה תוכנית אקטואליה בשפה הרוסית בערוץ 33, היום עובדת כאחות חדר ניתוח.

בשנת 2006 עברה קלמן ניתוח להוצאת גידול ממוחה.

קלמן השתתפה בתוכנית הטלוויזיה הישרדות איי קמרינס שעלתה לשידור בפברואר 2011. היא הגיעה לשבט המאוחד והייתה המודחת ה-13 והמושבעת הרביעית.

קלמן נשואה לדור זילברג, עורך דין וד"ר לנוירוכירורגיה, בנו של הבמאי יואל זילברג, ולהם שתי בנות ובן, אחת הבנות היא השחקנית אלכס זילברג, הבת השנייה היא סטפני זילברג, והבן אדם זילברג.

==קישורים חיצוניים==

* 
*[http://www.ynet.co.il/home/0,7340,L-1014,00.html שנות התשעים-מלכות היופי]
*

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1995
קטגוריה:אחיות ישראליות
קטגוריה:אחים ישראלים
קטגוריה:מתחרי הישרדות (ישראל)
קטגוריה:משפחת זילברג
קטגוריה:סגל המרכז הרפואי תל אביב ע"ש סוראסקי
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1974
קטגוריה:ישראלים שנולדו ב-1974
יאנה חודריקר-כנפו

יאנה חודריקר-כנפו (נולדה ב- 22 בדצמבר 1972) היא דוגמנית, מלכת היופי של ישראל לשנת 1993, מגשרת וכתבת.

==ביוגרפיה==
יאנה חודריקר נולדה בקייב שבאוקראינה הסובייטית. לאחר שסיימה את לימודי התיכון בהצטיינות בגיל 16 וזכתה במדליית זהב על הישגיה בלימודים, המשיכה ללמוד באוניברסיטת קייב במגמת כימיה. בגיל 18 עלתה לישראל ובאותה שנה, התקבלה ללימודי מדעי החיים באוניברסיטת תל אביב. כעבור שנתיים, בגיל 20, זכתה בתחרות מלכת היופי, וייצגה את ישראל ברחבי העולם. לאחר הזכייה, המשיכה חודריקר את לימודיה וסיימה בהצטיינות תואר ראשון במדעי החברה.

בשנת 1997 נבחרה לככב במסע פרסום עולמי עבור חברת התכשיטים "H. Stern" וייצגה את החברה בישראל ובעולם. בשנה זאת גם השתתפה בסרט הטלוויזיה הבלשי "מותה של רקדנית הדיסקו" בבימוי אמנון וינר, לצד שלמה בראבא.

בשנת 1999 שיתפה פעולה עם חברה-לחיים, הדוגמן-לשעבר יעקב (קובי) כנפו, כלוביסטים למען מפלגת "ישראל ביתנו". המפלגה זכתה אז ב-4 מנדטים. שנה אחר-כך, נישאה לכנפו.

בשנת 2002 החלה את עבודתה ברכבת ישראל כמנהלת שיווק ופרסום, עם התמחות במגזר העולים.

לקראת הבחירות לכנסת השבע עשרה הוצבה במקום הרביעי במפלגת "חרות - התנועה הלאומית".

בשנת 2008 סיימה בהצטיינות תואר שני במדיניות ציבורית וגישור באוניברסיטת תל אביב.

ב-2012 התחילה לכתוב בלוג באתר Xnet, בו היא מתמקדת בנושאי חינוך.

==חיים אישיים==
חודריקר-כנפו נשואה ואם לשלושה. מתגוררת ברחובות.

== קישורים חיצוניים ==

* [http://www.ynet.co.il/home/0,7340,L-1014,00.html יאנה חודריקר בכתבה על מלכות היופי בשנות ה-90], באתר ynet
* 
* 
* 
* 
* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1993
קטגוריה:משתתפות 6 אימהות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-1990
קטגוריה:עולים בשנות ה-1990
קטגוריה:יהודיות סובייטיות
קטגוריה:רחובות: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1972
קטגוריה:ישראלים שנולדו ב-1972
דב בר-ניר

דב בר-ניר (3 בדצמבר 1911 – 7 במאי 2000) היה פובליציסט ואיש ציבור ישראלי, כיהן כחבר הכנסת מטעם מפ"ם בכנסת הראשונה.

==ביוגרפיה==

נולד בשם ברנארד זילברשץ בשנת 1911 בבריסל שבבלגיה. בנעוריו היה ממייסדי תנועת "השומר הצעיר" במדינה. למד מדעי החברה באוניברסיטת שטרסבורג, ולאחר מכן עלה לארץ ישראל, בשנת 1932.

בשנים 1932–1956 היה בר-ניר חבר קיבוץ עין החורש, והחל בפעילות ציבורית במפלגת השומר הצעיר ובליגה הסוציאליסטית ומאוחר יותר במפ"ם. בין תפקידיו באותה תקופה: מזכיר מפלגת פועלים השומר הצעיר (1946–1948), חבר הכנסת הראשונה (1949–1951) ומזכיר מרכז מפ"ם (1951–1953). לאחר מכן, בשנים 1957–1960, היה מזכיר הברית העולמית של מפ"ם. 
במהלך כהונתו בכנסת, ממנה פרש מרצונו, היה חבר ועדת הכנסת וועדת החוקה, חוק ומשפט.

היה עיתונאי במקצועו ובעל דוקטורט. במשך שנים רבות כתב ביקורת תיאטרון והיה בעל טור פובליציסטי בעיתון על המשמר. 

בשנת 1968 הצטרף לתנועה לשלום וביטחון, שהייתה תנועה פוליטית מהראשונות שקראו לנסיגה מהשטחים ולהכרה בזכות ההגדרה העצמית של העם הפלסטיני ולהקמת ישות פלסטינית עצמאית לצד ישראל. התנועה הוקמה על ידי קבוצת מרצים באוניברסיטאות ופעילים ממפלגות השמאל ועמד בראשה פרופ' יהושע אריאלי.

זכה בפרס סוקולוב לעיתונאות (פרס כבוד) בשנת 1993.

==מפרסומיו==
===ספרים===
*זרמים באמנות המודרנית (1954).
*מז'בוטינסקי עד בגין - דיוקנה של תנועה (1982).
*Le politicide: Un homme de gauche israélien répond à la gauche internationale פוטיסיליד - סוציאליסט ישראלי עונה לסוציאליסט מחו"ל (בצרפתית, 1970).
*העימות:בן-גוריון והרוויזיוניזם (1987).
*דעות עושות דרכן (1996).

===ממאמריו===
* 
* 
* 
* 
* 

==קישורים חיצוניים==
* 

==הערות שוליים==

קטגוריה:סגל על המשמר
קטגוריה:חברי הכנסת מטעם מפ"ם
קטגוריה:פובליציסטים ישראלים
קטגוריה:בוגרי השומר הצעיר
קטגוריה:אנשי העלייה החמישית
קטגוריה:זוכי פרס סוקולוב
קטגוריה:עין החורש: אישים
קטגוריה:בוגרי אוניברסיטת שטרסבורג
קטגוריה:אישים הקבורים בבית הקברות ירקון
קטגוריה:ישראלים ילידי בלגיה
קטגוריה:ישראלים שנולדו ב-1911
קטגוריה:ישראלים שנפטרו ב-2000
דנה וקסלר

דנה וקסלר (ספקטור) (נולדה ב-27 ביוני 1965) היא דוגמנית ישראלית, מלכת היופי של ישראל לשנת 1981.

==ביוגרפיה==
דנה וקסלר נולדה וגדלה בגבעתיים כבת יחידה להוריה. למדה בתיכון קלעי. בגיל 16, זכתה בתחרות מלכת היופי, והייתה המתמודדת הצעירה ביותר בתחרות זו. ייצגה את ישראל בתחרות מיס תבל 1981.

שירתה בצה"ל כמנהלת לשכתו של אהוד ברק, כאשר היה ראש אגף המודיעין.

וקסלר הייתה מספר שנים דוגמנית מובילה בישראל. צעדה על מסלולי התצוגות של בכירי מעצבי האופנה הישראלים באותה תקופה, כגון גדעון אוברזון.

במקביל לדוגמנות, סיימה תואר ראשון בפסיכולוגיה ותואר כללי באוניברסיטת תל אביב.

בגיל 23 היא ויתרה על קריירה דוגמנות בפריז והתחתנה עם איש העסקים והמיליונר איציק ספקטור ולהם 4 ילדים.

ב-1990 חזרה לדגמן בתצוגות אופנה.

היא כותבת בלוג בתחום האופנה, בעקבות הצלחת הבלוג של בתה. השתיים הן הבעלים של "רוקוקו" - בוטיק אופנה ברשת.

היא מנחת סדנאות אופנה וסטיילינג ומשמשת כיושב ראש ועד ההורים בבית הספר בו לומדים ילדיה ומתנדבת בכלבייה העירונית. נהגה להתארח דרך קבע בתוכנית הבוקר "אורלי וגיא" ששודרה בערוץ 10 בפינה שעסקה באימוץ כלבים.

מתגוררת בשכונת אפקה בתל אביב.

==קישורים חיצוניים==

* 
* [http://www.ynet.co.il/home/0,7340,L-1013,00.html שנות השמונים - מלכות היופי] באתר ynet
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1981
קטגוריה:בוגרות תיכון קלעי (גבעתיים)
קטגוריה:בוגרי תיכון קלעי (גבעתיים)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:ישראליות שנולדו ב-1965
קטגוריה:ישראלים שנולדו ב-1965
יהודה דרניצקי

יהודה (יודין) דְרָנִיצקי (26 באפריל 1910 – 14 ביוני 2002) היה איש ציבור ישראלי. החזיק בתפקידים בכירים בהסתדרות העובדים הכללית וכיהן כחבר הכנסת בכנסת השמינית מטעם מפ"ם.

== חייו ==
דרניצקי נולד בשנת 1910 בעיר אודסה שבדרום-מערב רוסיה (כיום באוקראינה). בנעוריו הצטרף במחתרת לשורות השומר הצעיר, ועמה עלה לארץ ישראל בשנת 1925.

בארץ היה דרניצקי פעיל במפלגת פועלי ציון שמאל ונמנה בין מייסדי הליגה הסוציאליסטית והחוגים המרקסיסטיים. לאחר מכן הצטרף למפלגת "השומר הצעיר", ויחד עמה התמזג לשורות מפ"ם.

למד שנה בבית הספר לכלכלה של לונדון.

בשנת 1942 החל בפעילות ציבורית כחבר מזכירות מועצת פועלי תל אביב ובנוסף נבחר למועצת ההסתדרות ולמזכירות בית הדין העליון שלה. בשנת 1949 נבחר לוועד הפועל של ההסתדרות ובשנת 1955 לוועדה המרכזת. משנת 1966 עמד בראש המחלקה לדמוקרטיה תעשייתית בהסתדרות. כמו כן שימש מרצה בבית הספר לפעילי ההסתדרות.

בשנת 1952 יצא מטעם ההסתדרות והמגבית לארצות הברית, אולם כניסתו סורבה בגלל היותו חבר מפ"ם והוא נשלח לאליס איילנד. לאחר 18 ימים הוא שב לישראל.

בבחירות לכנסת הראשונה הוצב במקום ה-23 של רשימת מפ"ם ולא נכנס לכנסת. לקראת הבחירות לכנסת השמינית, בגלל עקרון הרוטציה שהגביל את כהונת חברי מפ"ם לשתי קדנציות, הוצב במקום ריאלי ברשימת המערך בבחירות לכנסת השמינית. בשנת 1974 נבחר לכנסת השמינית וכיהן כסגן יושב ראש הכנסת ישראל ישעיהו-שרעבי והיה חבר ועדת הכלכלה וועדת העבודה והרווחה.

פרסם מאמרים רבים בעיתון "דבר".

==קישורים חיצוניים ==
* 

ממאמריו:
* 
* 

==הערות שוליים==

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:בוגרי השומר הצעיר
קטגוריה:אנשי העלייה הרביעית
קטגוריה:פעילי ההסתדרות הכללית
קטגוריה:חברי הכנסת השמינית
קטגוריה:אישים הקבורים בבית הקברות קריית שאול
קטגוריה:סגני יושב ראש הכנסת בכנסת השמינית
קטגוריה:ישראלים שנולדו ב-1910
קטגוריה:ישראלים שנפטרו ב-2002
אנדראס, נסיך יוון ודנמרק

אנדראס, נסיך יוון ודנמרק (ביוונית: Πρίγκιπας Ανδρέας της Ελλάδας; 20 בינואר 1882 – 3 בדצמבר 1944) היה נסיך יווני, בנו של מלך יוון גאורגיוס הראשון, נכדו של כריסטיאן התשיעי, מלך דנמרק (וצאצא לשושלת האצולה הגרמנית-דנית שלזוויג-הולשטיין-זונדרבורג-גליקסבורג). אנדראס הוא אביו של פיליפ, דוכס אדינבורו, שהיה בעלה של אליזבת השנייה, מלכת הממלכה המאוחדת, וסבו של מלך בריטניה הנוכחי, צ'ארלס השלישי.

== חייו ==
הנסיך אנדראס נולד באתונה ב-20 בינואר 1882, לגאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה. למד אנגלית עוד משחר נעוריו.

במהלך מלחמות הבלקן, בשנים 1912–1913, ניהל בית חולים שדה.

בשנת 1917, עם הדחת המלך ביוון, נאלצו אנדראס ואליס לצאת לגלות עם ילדיהם, והשתכנו בשווייץ. עם שיבת המלך קונסטנטינוס לכס המלוכה בשנת 1920 חזרו אליס ואנדראס ליוון והתיישבו בקורפו. אנדראס קיבל פיקוד על הארמייה השנייה של הצבא היווני במהלך מלחמת יוון–טורקיה, ומילא תפקיד פעיל בקרב סקריה, בו נחל צבא יוון תבוסה.

בשנת 1922 תפסה קבוצת מהפכנים בראשותו של ניקולאוס פלסטירס את השלטון והגלתה שוב את המלך. אנדראס נעצר בעוון "סירוב פקודה ונקיטת יוזמות עצמאיות בשדה הקרב", נשפט ונידון לגלות. הוא, אליס וילדיהם עזבו את יוון על ספינת קרב של הצי הבריטי והתיישבו בצרפת. בשנת 1930 פרסם את גרסתו לאשר אירע במלחמה בספר "לקראת אסון: הצבא היווני באסיה הקטנה ב-1921".

בשנת 1930 לקתה אשתו בהתמוטטות עצבים ואושפזה במוסד בשווייץ. הקשר בינו לבין משפחתו נותק, ולאחר ביקור קצר ביוון בשנת 1936 השתקע סופית בדרום צרפת. משפחתו התפזרה לכל עבר: בנותיו נישאו לאצילים גרמנים, בחלקם בעלי נטיות נאציות, בנו פיליפ עבר להתגורר אצל דודיו בלונדון, לואי מאונטבאטן וג'ורג' מאונטבאטן (מה שיביא אותו לימים לאמץ את שם משפחתם מאונטבאטן), ואשתו חזרה ליוון, שם חיה בתקופת מלחמת העולם השנייה.

אנדראס מת ב-3 בדצמבר 1944 ממחלת לב בעת שהותו במלון מטרופול במונטה קרלו שבמונקו.

== משפחתו ==
אנדראס נישא בגיל צעיר לאליס, נסיכת בטנברג, נינתה של ויקטוריה, מלכת הממלכה המאוחדת, אותה פגש במהלך הכתרתו של המלך אדוארד השביעי בשנת 1902.

חתונתם התקיימה בשנת 1903 בדרמשטט, גרמניה. בטקס נישואיהם התרחש הכינוס הגדול האחרון של צאצאיהם המלכותיים של המלכה ויקטוריה וכריסטיאן התשיעי, מלך דנמרק לפני מלחמת העולם הראשונה.

לזוג נולדו חמישה ילדים:
* מרגריטה, נסיכת יוון ודנמרק (18 באפריל 1905 – 24 באפריל 1981) – נישאה לגוטפריד, נסיך הוהנלוהה-לאנגנבורג.
* תאודורה, נסיכת יוון ודנמרק (30 במאי 1906 – 16 באוקטובר 1969) – נישאה לברטהולד, מרקיז באדן.
* ססיליה, נסיכת יוון ודנמרק (22 ביוני 1911 – 16 בנובמבר 1937) – נישאה לגאורג דונאטוס, נסיך הכתר של הסן. ססיליה נהרגה בתאונת מטוס בעודה בחודש השמיני להריונה, יחד עם שני בניה ובעלה.
* סופיה, נסיכת יוון ודנמרק (26 ביוני 1914 – 24 בנובמבר 2001) – נישאה לכריסטוף, נסיך הסן ולאחר מכן לגאורג וילהלם, נסיך הנובר.
* פיליפ, נסיך יוון ודנמרק (10 ביוני 1921 – 9 באפריל 2021) – בעלה של אליזבת השנייה, מלכת הממלכה המאוחדת.

== אילן יוחסין ==

==קישורים חיצוניים==

* 

קטגוריה:אצולה יוונית
קטגוריה:בית שלזוויג-הולשטיין-זונדרבורג-גליקסבורג
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:אבירי מסדר העיט השחור
קטגוריה:מקבלי עיטור אנדריי הקדוש
קטגוריה:אבירי מסדר הפיל
קטגוריה:ילידי 1882

קטגוריה:יוונים שנפטרו ב-1944
אליהו מויאל

אליהו מויאל (2 באוגוסט 1920 - 6 בספטמבר 1991) היה איש ציבור ישראלי שכיהן כחבר הכנסת מטעם המערך.

== ביוגרפיה ==
מויאל נולד במרוקו בעיר סלי, בה שימש מזכיר ועד הקהילה (1941) ומזכיר אגודת "כל ישראל חברים" (1942). עלה לארץ ב-1945.

בדצמבר 1945 הצטרף לארגון "ההגנה", וב-1946 למפא"י, בה שימש לימים כמזכיר מחוז הנגב (משנת 1957) וחבר המזכירות הארצית (משנת 1960). בשנת 1946 הושם מויאל במעצר למשך כשישה חודשים בגין פעילותו. לאחר שחרורו יצא כשליח הסוכנות היהודית והג'וינט אל מחנות המעצר בקפריסין.

נמנה בין מייסדי קיבוץ ברור חיל, שהוקם ב-5 במאי 1948. בשנת 1949 יצא לשליחות במרוקו ובצרפת מטעם "תנועת הבונים". לאחר שובו הצטרף לקיבוץ דורות. מויאל, מורה במקצועו, עסק בהוראה בעליית הנוער (1952–1954) ועבד בבית הספר האזורי "שער הנגב" (1957 - 1959).

בשנת 1959 נבחר מטעם מפא"י לכהן כמזכיר מועצת פועלי באר שבע, בה עבר להתגורר בשנת 1957. כעבור שבע שנים נבחר לוועדה המרכזת של ההסתדרות הכללית. בשנים 1974–1981 כיהן כחבר הכנסת מטעם המערך והיה סגנו של שר התקשורת אהרן אוזן בממשלת ישראל השבע עשרה.

לאחר סיום כהונתו נבחר, בשנת 1982, ליו"ר המועצה הארצית של קופת חולים כללית.

מויאל עסק בחקר יהדות המזרח, ובעיקר בחקר התנועה השבתאית.

בשנת 1988 זכה מויאל באות יקיר באר שבע.

== ספריו ==
* התנועה השבתאית במרוקו: תולדותיה ומקורותיה, תל אביב, עם עובד, 1984
* רבי יעקב ששפורטש: מחולל הפולמוס נגד התנועה השבתאית ומאבקיו למען שלטון ההלכה, ירושלים, מוסד הרב קוק, תשנ"ב

== קישורים חיצוניים ==
* 

קטגוריה:חברי הכנסת מטעם המערך עבודה-מפ"ם
קטגוריה:עולים לאחר מלחמת העולם השנייה
קטגוריה:לוחמי ההגנה
קטגוריה:חברי הכנסת השמינית
קטגוריה:חברי הכנסת התשיעית
קטגוריה:יקירי באר שבע
קטגוריה:ישראלים שנולדו ב-1920
קטגוריה:ישראלים שנפטרו ב-1991
טרייסי היקמן

טרייסי ריי היקמן (באנגלית: Tracy Raye Hickman; נולד ב-26 בנובמבר 1955) הוא סופר פנטזיה, המוכר בזכות כתיבתו המשותפת עם מרגרט וייס בסדרת "רומח הדרקון". כתב בשיתוף פעולה עם וייס ספרים נוספים דוגמת סדרת "מחזור שער המוות", סדרת "עלילות חרב האופל" ואחרים.<ref>https://trhickman.com/my-works/</ref>

פרסם יחד עם אשתו לורה מספר דגמים למשחקי תפקידים בתחום מבוכים ודרקונים ובתחומים אחרים.<ref></ref>

== חיים אישיים ==
היקמן נולד בסולט לייק סיטי, יוטה שבארצות הברית. נשא לאשה את לורה קרטיס בשנת 1977 ולהם ארבעה ילדים.<ref>https://trhickman.com/about-tracy/my-family/</ref>

הוא נוצרי מאמין המשתייך לכנסייה המורמונית, ולאחר לימודיו התנדב שנתיים בשליחות מיסיונרית באינדונזיה מטעם הכנסייה.<ref>https://trhickman.com/about-tracy/my-faith/</ref><ref>https://trhickman.com/about-tracy/about/</ref>

==קישורים חיצוניים==

* 

* 

== הערות שוליים ==

קטגוריה:סופרי פנטזיה אמריקאים
קטגוריה:מורמונים
קטגוריה:בוגרי אוניברסיטת בריגהאם יאנג
קטגוריה:אמריקאים שנולדו ב-1955
זאב הרינג

זאב הֶרִינְג (21 באוגוסט 1910 – 26 בפברואר 1988) היה מבכירי הסתדרות העובדים הכללית וחבר הכנסת מטעם המערך בכנסת השביעית.

==ביוגרפיה==
זאב הרינג נולד בשנת 1910 בעיירה פשמישל שבגליציה (בעת הולדתו בשליטת האימפריה האוסטרו-הונגרית, ובעקבות המלחמה נכללה בשטחי המדינה הפולנית החדשה). בסיום לימודיו בגימנסיה למד משפטים באוניברסיטת ורשה. בפולין היה פעיל בארגון הסטודנטים היהודים, והחל בפעילות במפלגת פועלי ציון. בשנת 1935 נבחר למזכ"ל המפלגה בגליציה. בנוסף שימש עורך שבועון המפלגה ביידיש "דאס פרייע פאלק".

בשנת 1940 עלה לארץ ישראל. באותה שנה התנדב לשורות הצבא הבריטי, ושירת בבריגדה היהודית. פעילותו בבריגדה נמשכה, ובין השנים 1945–1946 השתתף הרינג בפעולות ההצלה של שארית הפליטה ובארגון "הבריחה". בין השנים 1946–1947 נבחר למזכיר המרכז לגולה של הבריגדה.

לאחר עלייתו ארצה הצטרף לקבוצת "עיינות", שהיוותה את הגרעין לייסוד רמת דוד.

בראשית שנות החמישים נסע ללמוד בבית הספר לכלכלה ולמדע המדינה בלונדון.

עבודתו בהסתדרות התגברה עם בחירתו בשנת 1954 לחבר הוועד הפועל. באותה שנה נבחר גם לוועדה המרכזת של ההסתדרות וכיהן בה כיו"ר המחלקה לקשרים בינלאומיים, עד היבחרו לכנסת. במקביל, בין השנים 1956–1960, הרצה בפקולטה למדע המדינה באוניברסיטת תל אביב.

בין השנים 1969–1974 כיהן הרינג כחבר הכנסת מטעם המערך. במהלך כהונתו היה חבר ועדת הכספים וועדת החינוך והתרבות.

קברם של ברוניה וזאב הרינג בבית הקברות נחלת יצחק
נפטר ב-26 בפברואר 1988 ונקבר בבית הקברות נחלת יצחק.

==כתביו==
* ז. הערינג, צווישן חורבן און גאולה: אין געראנגל פאר דער שארית הפליטה, אוגסבורג: פארלאג פועלי ציון <צ"ס> – התאחדות און נוח"ם אין דייטשלאנד, [תש"ח]. 
* המהפכה האפורה באנגליה, תל אביב: מסדה, 1957.

==קישורים חיצוניים==

* 
* 
מכּתביו:
* , 
* 
* 
* 
* 
* 

==הערות שוליים==

קטגוריה:חברי פועלי ציון
קטגוריה:יהודים גליציאנים
קטגוריה:לוחמי הבריגדה היהודית
קטגוריה:עולים במלחמת העולם השנייה
קטגוריה:עורכי עיתונים בשפה העברית
קטגוריה:ציונים סוציאליסטים
קטגוריה:חברי הכנסת מטעם המערך עבודה-מפ"ם
קטגוריה:פעילי ההסתדרות הכללית
קטגוריה:חברי הכנסת השביעית
קטגוריה:בוגרי בית הספר לכלכלה של לונדון
קטגוריה:סגל אוניברסיטת תל אביב: מדע המדינה
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1910
קטגוריה:ישראלים שנפטרו ב-1988
סיון קליין

סיון שרה קליין (נולדה ב־8 ביולי 1984) היא מנחת טלוויזיה ורדיו ודוגמנית ישראלית, מלכת היופי של ישראל לשנת 2003. עורכת דין ואחות בהכשרתה.

== ביוגרפיה ==
קליין נולדה בירושלים.הוריה הם דודו קליין, בעל משרד נדל"ן ופנינה (לבית שמחוביץ), אחות במקצועה. סבתה הייתה ניצולת שואה שקרוביה נספו באושוויץ שבפולין<ref name=":2"></ref>, וסבה יוסף שמשפחתו גם נספתה בטרבלינקה שבפולין<ref name=":2" />. את לימודי התיכון עשתה בבית חינוך - תיכון עירוני ג' (ירושלים), במגמת ביולוגיה ומחשבים. הייתה גם מדריכה בתנועת הצופים.<ref name=":0" />

במהלך שירותה בצה"ל בלשכת הגיוס שבירושלים, קליין זכתה בתחרות מלכת היופי לשנת 2003, ולאחר מכן ייצגה את ישראל בתחרות מיס תבל (מיס יוניברס) 2003.

לה תואר שני משפטים ומנהל עסקים במרכז הבינתחומי הרצליה, והתמחות במשרד עורכי דין.

בספטמבר 2021 שיתפה באמצעות הרשת החברתית אינסטגרם, על כך שהחלה ללמוד סיעוד בבית הספר האקדמי לאחיות של המרכז הרפואי תל אביב ע"ש איכילוב, ועל שאיפתה להיות בעתיד גם מיילדת. כשנתיים לאחר מכן ב-2023 קליין הצטלמה שם בטקס עם תעודה, כנראה תעודת סיום הלימודים<ref name=":1"></ref>.

ב-2005 החלה ללמוד משחק בבית הספר למשחק של יורם לוינשטיין.

== קריירה ==
בשנת 2004 קליין קיבלה תפקיד אורח בעונה השלישית של קומדיית המצבים "הפיג'מות" בערוץ הילדים.

קליין דגמנה לחברת אופנת הנשים הישראלית "לורד קיטש", ולמעצבת האופנה ברכה בר און.

בשנת 2006 הצטרפה כ"כתבת שטח" לתוכנית "Y בעשר" ששודרה ב־yes. בשנת 2008 עזבה את "Y בעשר", והחל מאז הצטרפה ככתבת לצוות התוכנית "ערב טוב עם גיא פינס".

הל מ-2010 קליין מגישה ברדיו ירושלים את תוכניתה "מה נהיה", מדי יום ו' בצהריים.

בשנת 2011 הנחתה את העונה הראשונה של התוכנית "אייל גולן קורא לך" בערוץ 24.

בשנת 2012 החלה להגיש ברשת את "אחרי הקול" - התוכנית המסכמת של הריאליטי המוזיקלי "The Voice ישראל". באותה שנה החלה להנחות את התוכנית "לייב מהקאמפ" במסגרת שידורי הקיץ של ערוץ 24.

משנת 2013 השתתפה כפאנליסטית בתוכנית הבוקר של ערוץ 2 "מה אתם אומרים", לצדם של קותי סבג וחיים אתגר. בדצמבר 2013 החלה לשמש כחברת פאנל בתוכנית "מה אתם שומעים?", ששודר בערוץ 24, לצדם של חיים אתגר וקותי סבג.

באוגוסט 2016 החלה להנחות את תוכנית השידוכים "אהבה עיוורת" ששודרה בערוץ 10.

בספטמבר 2017 החלה להגיש בערוץ 10, יחד עם אריאל מרגלית, את התוכנית היומית "הרדאר", העוסקת בחדשות עולם הבידור.

בשנת 2021 הצטרפה לדפנה שחר בהנחיית התכנית "סודות הנדל"ן" בקשת 12.

כיום, משמשת כמנחה מחליפה בתוכנית "גלית ואילנית" בקשת 12, וכן כפאנליסטית, ככתבת וכמגישה בתוכניות שונות לסירוגין בערוץ 12.

== חיים אישיים ==
ב-2015 נישאה לפרסומאי זיו קורן, והיא אם לבן ולבת. מתגוררים בתל אביב.

==קישורים חיצוניים==

* 
* ; מתוך השבועון "רייטינג"
* 
* 
* 
* ; במקור, מתוך התוכנית "אנשים"
* 
* 

==הערות שוליים==

*
קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 2003
קטגוריה:מנחות טלוויזיה ישראליות
קטגוריה:סגל רדיו ירושלים
קטגוריה:תל אביב-יפו: אישים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות תיכון עירוני ג' (ירושלים)
קטגוריה:בוגרי תיכון עירוני ג' (ירושלים)
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1984
קטגוריה:ישראלים שנולדו ב-1984
אברהם זילברברג

אברהם זילברברג (15 בדצמבר 1915 - 19 ביוני 1980) היה איש ציבור ישראלי שכיהן כחבר הכנסת מטעם המערך בכנסת השביעית והשמינית.

זילברברג נולד בפולין. בתקופת מלחמת העולם השנייה שהה בסיביר. בשנת 1948 עלה, לאחר הקמת מדינת ישראל. 

עם עלייתו נמנה זילברברג בין מייסדי מושב בית אלעזרי. היה חבר סתריה. לאורך השנים פעל במסגרת תנועת המושבים. ליווה את מושבי הדרום מטעם תנועת המושבים ובספטמבר 1956 נבחר למזכירות תנועת המושבים. בסוף שנות ה-50 היה מנהל מחלקת משקי הביסוס שליוותה את משקי העולים ונחשב לנציג מושבי ההתיישבות החדשה שלאחר קום המדינה. במאי 1960 נבחר לסגן המזכיר של תנועת המושבים. בהמשך נבחר לכהן כמשנה למזכ"ל התנועה. במושב בית אלעזרי היה זילברברג מזכיר במשך מספר שנים, אך לאחר זמן הודח בבחירות.

בסוף 1965 צורף למזכירות מפא"י. כחבר מפלגת העבודה נבחר לשמש יו"ר מחוז המושבים של המפלגה וכיהן כחבר הכנסת (1969–1977).

זילברברג היה מאנשי הגוש של לוי אשכול ופנחס ספיר ובשנת 1974 תמך ביצחק רבין. אולם לקראת סוף 1976 העביר את תמיכתו לשמעון פרס.

==קישורים חיצוניים==
* 
* 
* 

===מכתביו===
* 
* 
* 
* ; 
* 
* [http://www.jpress.nli.org.il/Olive/APA/NLI_heb/SharedView.Article.aspx?parm=1Pnbtm%2BlcsuXlNUcTdatfxLWryyPZNdh71v41aCTeBR6Q5Gaam3EaanhZthK86APYw%3D%3D&mode=image&href=DAV%2F1973%2F12%2F14&page=5&rtl=true ברק חולף - או קרן אור], דבר, 14 בדצמבר 1973
* [http://www.jpress.nli.org.il/Olive/APA/NLI_heb/SharedView.Article.aspx?parm=1Pnbtm%2BlcsuXlNUcTdatfxLWryyPZNdh71v41aCTeBRRRzCZMQYc3WaJyhRXShAYYw%3D%3D&mode=image&href=DAV%2F1973%2F12%2F14&page=7&rtl=true המשך הכתבה ברק חולף] - או קרן אור, דבר, 14 בדצמבר 1973

==הערות שוליים==

קטגוריה:חברי הכנסת מטעם המערך עבודה-מפ"ם
קטגוריה:ישראלים ילידי פולין
קטגוריה:עולים לאחר קום המדינה: 1948–1950
קטגוריה:חברי הכנסת השביעית
קטגוריה:חברי הכנסת השמינית
קטגוריה:מייסדי מושבים
קטגוריה:מזכירי תנועת המושבים
קטגוריה:ישראלים שנולדו ב-1915
קטגוריה:ישראלים שנפטרו ב-1980
קטגוריה:אנשי המושב
קטגוריה:מועצה אזורית גזר: אישים
מירית גרינברג

מירית גרינברג (נולדה ב־1979) היא מלכת היופי של ישראל לשנת 1997.

==ביוגרפיה==
גרינברג נולדה וגדלה בבאר שבע. למדה בתיכון מקיף ו'. כשהייתה בת 18, לפני שירותה בצה"ל, זכתה בתחרות מלכות היופי. בגלל גילה הצעיר היא ייצגה את ישראל בתחרות מיס עולם (במקום מיס תבל כמקובל). בהמשך דגמנה לחברות אופנה מטעם הסוכנות לוק.

גרינברג עבדה כברמנית ובה בעת הצטלמה לקמפיינים ולהפקות אופנה שונות. בשנת 2005 התחתנה, ובשנת 2006 דגמנה לחברת האופנה for2 קולקציית בגדים לנשים בהיריון.

ב־2008 השתתפה בקמפיין בין־לאומי למען ישראל לכבוד חגיגות שישים שנה לעצמאותה. ב־2011 דגמנה למותג "NYDJ".

לצד עבודתה היא מתנדבת במעגלי נשים.

מירית נשואה ליניב מידן ולזוג ארבעה ילדים. בחודש יולי 2020 שיתפה ברשתות החברתיות כי היא מתמודדת עם סרטן השד. בפברואר 2021 דווח בתקשורת כי החלימה מהמחלה, אך 3 שנים לאחר מכן, בפברואר 2024, אובחנה כחולה בסרטן בלוטת התריס.<ref></ref>

==קישורים חיצוניים==
*[http://www.ynet.co.il/home/0,7340,L-1014,00.html מלכות היופי – שנות התשעים], באתר ynet
* 

==הערות שוליים==

קטגוריה:בוגרי תיכון מקיף ו' (באר שבע)
קטגוריה:בוגרות תיכון מקיף ו' (באר שבע)
קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס עולם
קטגוריה:ישראליות שנולדו ב-1979
קטגוריה:ישראלים שנולדו ב-1979
מזרח אנגליה (אזור גאוגרפי)

נורפוק וסאפוק, מהווים את מרכז אנגליה. קיימברידג'שייר נמצאת מערבית למזרח אנגליה ואסקס לדרומה.]]
מזרח אנגליה (באנגלית: East Anglia) היא אזור גאוגרפי במזרחה של אנגליה. מזרח אנגליה הוא שמה של ממלכה קדומה - ממלכת מזרח אנגליה שהייתה אחת מממלכות ההפטרכיה, וכללה את האזורים נורפוק וסאפוק - אזורים בהם התיישבו מתיישבים דנים שנקראו בהתאם "אנשי הצפון" - "נור פוק" ו"אנשי הדרום" - אנגלים שמקורם מאזור אנגלן שבצפון גרמניה.

יש הכוללים גם חלקים ממחוזות קיימברידג'שייר ואסקס באזור זה, וכן חלק מלינקולנשייר.

העיקריות בערי האזור הם נוריץ', איפסוויץ' וקיימברידג'.

חצי האי מזרח אנגליה מהווה חלק מאזור מזרחה של אנגליה.

==גאוגרפיה==
כמות המשקעים באזור נמוכה, וככל אנגליה הוא מוגדר כאזור בעל אקלים ימי. הטמפרטורות נעות בין 5 - 10 מעלות צלזיוס בחודשי החורף ל-20 - 25 מעלות צלזיוס בחודשי הקיץ (אף שנמדדו בקיץ גם טמפרטורות של 35 מעלות צלזיוס).

האזור מישורי ברובו, ופלגים רבים חוצים אותו. פלגים אלה מאפשרים את קיום החקלאות באזור.

העיר הגדולה באזור היא העיר איפסוויץ'.

== היסטוריה==

ממלכת מזרח אנגליה נוצרה בשנת 520 לערך, ממיזוגם של אזור נורפוק וסאפוק. ממלכה זו הייתה חלק משבע ממלכות ההפטרכיה - הממלכות של אנגליה הקדומה כפי שאלה הוגדרו במאה ה-12 על ידי הנרי מהנטינגדון.

בשנת 616, לאחר ניצחון על ממלכת נורת'מבריה הסמוכה שהייתה יריבה לה, הייתה ממלכת מזרח אנגליה החזקה בממלכות האנגלו סקסיות של אנגליה, ומלכה של הממלכה - ראדוואלד מלך למעשה על כל ממלכות אנגליה, אולם זמן קצר לאחר מכן נוצחה מזרח אנגליה על ידי ממלכת מרסיה, ובשנת 794 נכבשה הממלכה על ידי אופה מלך מרסיה, ומלכה של מזרח אנגליה - את'לברט נהרג. 

בין השנים 825–827 מרדו תושבי מזרח אנגליה וזכו לעצמאות ממרסיה. ב-20 בנובמבר 870 הרגו פולשים ויקינגים דנים את אדמונד מלך מזרח אנגליה וכבשו את הממלכה. האנגלו-סקסונים שחררו את הממלכה בשנת 920 אולם זו נכבשה מחדש על ידי קאנוט הגדול בשנים 1015–1017.

עד המאה ה-17 היו מרבית שטחי מזרח אנגליה שטחי ביצה. במהלך המאה ה-17 נחפרו תעלות אשר אפשרו הפיכת האזורים לשטחים חקלאיים באמצעות ניקוז המים וניצולם. האזור שגשג בשל הצלחת החקלאות עד ראשית המהפכה התעשייתית אשר הביאה להגירה לאזורים בהם נבנו מפעלים רבים.

במהלך מלחמת העולם השנייה נבנו באזור בסיסים רבים של חיל האוויר המלכותי וחיל האוויר של ארצות הברית בשל השטחים הפתוחים הרבים שהיו באזור, ובשל קרבתו לאירופה.

==ראו גם==
*מזרח אנגליה (אזור מנהלי)

==קישורים חיצוניים==

* [http://www.easf.org.uk פורום מזרח אנגליה]
* [http://www.easf.org.uk/wiki/index.php?title=Main_Page#History ההיסטוריה של מזרח אנגליה]
* 

*
קטגוריה:הממלכה המאוחדת: גאוגרפיה
ימית הר נוי

ימית הר נוי (נולדה ב-1 באפריל 1982) היא מלכת היופי של ישראל לשנת 2002.

== חייה ==
ימית הר נוי נולדה בחולון למשפחה בת ארבעה ילדים ובגיל 5 עזבה עם משפחתה לאורנית, אביה קצין רכב ואמה סייעת לגננת. בגיל 12 חלתה הר נוי בסרטן הלבלב והחלימה.

בגיל 15 התמודדה הר נוי בתחרות "נערת השנה" של מעריב לנוער אבל לא זכתה בשום תואר.

בגיל 18 התגייסה לצה"ל ובסיום השירות הצבאי שלחה אמה את מועמדותה והר נוי שובצה בין 20 המועמדות הסופיות, היא ייצגה את ישראל בתחרות מיס תבל 2002 (מיס יוניברס 2002), אך לא עלתה לשלב הגמר. עקב השתתפות מדינת ישראל בתחרות מיס יוניברס באותה שנה לבנון פרשה מהתחרות.

בסיום שנת הכהונה החלה הר נוי ללמוד משפטים במכללה בקריית אונו, היא השתתפה כשחקנית במחזה "הנסיך הקטן" לצד הילה נחשון.

==קישורים חיצוניים==

* 

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 2002
קטגוריה:משתתפות בתחרות נערת השנה של מעריב לנוער
קטגוריה:בוגרות הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:ישראליות שנולדו ב-1982
קטגוריה:ישראלים שנולדו ב-1982
סופיה, נסיכת יוון ודנמרק

סופיה, נסיכת יוון ודנמרק (ביוונית: Πριγκίπισσα Σοφία της Ελλάδας και Δανίας; 26 ביוני 1914 – 3 בנובמבר 2001), הייתה בתם הרביעית של אנדראס, נסיך יוון ודנמרק ואליס, נסיכת בטנברג.

== ביוגרפיה ==
הנסיכה סופיה נולדה ב-26 ביוני 1914 בקורפו שביוון. היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לצאר ניקולאי הראשון. דרך אמה, אליס, היא הייתה דור חמישי לוויקטוריה, מלכת הממלכה המאוחדת.

אחיה הצעיר של סופיה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן.

משפחתה של סופיה, יחד עם שאר משפחת המלוכה היוונית, נאלצה לעזוב את יוון לאחר מלחמות הבלקן. המשפחה התיישבה בצרפת, אולם בשל בריאותה הרופפת של הנסיכה אליס החלה המשפחה להתפזר באירופה: הנסיך פיליפ עבר לגור עם קרוביו באנגליה, בעוד אחיותיו נישאו לנסיכים גרמנים והתיישבו בגרמניה. אליס, שחוותה התמוטטות עצבים ואובחנה כסכיזופרנית, אושפזה בבית חולים בשווייץ ונשארה שם במשך רוב שנות השלושים.

כשאחיה פיליפ התחתן בשנת 1947 עם הנסיכה אליזבת, סופיה ואחיותיה לא הוזמנו לטקס משום שהיו נשואות כולן לנסיכים גרמניים, ודעת הקהל הבריטית באותה התקופה, בשנים שלאחר מלחמת העולם השנייה, הייתה מאוד אנטי-גרמנית.

הנסיכה סופיה מתה ב-3 בנובמבר 2001 במינכן, בגיל 87. היא קבורה לצד בעלה, שנפטר חמש שנים מאוחר יותר בשליירזה שבגרמניה.

==משפחתה==
=== נישואיה הראשונים ===
הנסיכה סופיה נישאה בשנת 1930 בברלין לכריסטוף, נסיך הסן. כריסטוף היה בעצמו נינה של המלכה ויקטוריה דרך אימו מרגרטה, נסיכת פרוסיה, שהייתה בתם של פרידריך השלישי, קיסר גרמניה וויקטוריה, הנסיכה המלכותית. לזוג נולדו חמישה ילדים:

* כריסטינה מרגרטה, נסיכת הסן (1933) - נישאה לאנדריי, נסיך יוגוסלביה, בנו של אלכסנדר הראשון, מלך יוגוסלביה.
* דורותיאה, נסיכת הסן (1934)
* קרל, נסיך הסן (1937)
* ריינר, נסיך הסן (1939)
* קלריסה, נסיכת הסן (1944)

הנסיך כריסטוף שירת בצבא הגרמני במהלך מלחמת העולם השנייה, בעוד שאחיה של סופיה, הנסיך פיליפ, שירת בצי הבריטי. כריסטוף מת בהתרסקות מטוס בהרי האפנינים ב-7 באוקטובר 1943, בגיל 42.

=== נישואיה השניים ===
בשנת 1946, לאחר מות בעלה הראשון סופיה נישאה בפעם השנייה לגאורג וילהלם, נסיך הנובר בבאדן-וירטמברג. הנסיך גאורג וילהלם היה למעשה בן דודו השני של בעלה הראשון, שכן סבו, וילהלם השני, קיסר גרמניה, היה דודו של הנסיך כריסטוף, וכך גם הוא היה נינה של המלכה ויקטוריה. דרך אביו גאורג וילהלם היה נינם של גאורג החמישי, מלך הנובר, וכריסטיאן התשיעי, מלך דנמרק. לזוג נולדו שלושה ילדים:

* ולף ארנסט, נסיך הנובר (1947–1981)
* גאורג, נסיך הנובר (1949)
* פרדריקה, נסיכת הנובר (1954)

== אילן יוחסין ==

==קישורים חיצוניים==

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:ילידות 1914
קטגוריה:נפטרות ב-2001
קטגוריה:נפטרים ב-2001
אוגוסטן ז'אן פרנל

אוגוסטן ז'אן פרנל (צרפתית: Augustin-Jean Fresnel; 10 במאי 1788 – 14 ביולי 1827) היה פיזיקאי צרפתי, מחלוצי האופטיקה, שתרם תרומה משמעותית לביסוס התאוריה הגלית של האור.

==ביוגרפיה==
פרנל נולד בברויי והיה בנו של אדריכל. התקדמותו בלימודים הייתה איטית, ועד גיל שמונה כלל לא ידע לקרוא. במלאת לו שלוש-עשרה החל ללמוד באקול סנטרל, ובגיל שש-עשרה באקול פוליטקניק, שם התבלט בכישרונותיו. משם המשיך ללימודים באקול דה פונטס. בשנים שלאחר מכן עבד כמהנדס, אך בשנת 1814, עם חזרתו של נפוליאון לשלטון, איבד את משרתו עקב תמיכתו בבית בורבון.

עם החזרת המונרכיה לצרפת, השיג פרנל משרת מהנדס בפריז, בה בילה את רוב חייו באותה תקופה. מחקריו בתחום האופטיקה שנמשכו עד למותו, החלו ככל הנראה בסביבות שנת 1814, בה כתב מאמר על סטיית קרני האור, שאותו לא פרסם. בשנת 1818 כתב מאמר על עקיפה, עליו קיבל פרס מהאקדמיה הצרפתית למדעים בפריז בשנה שלאחר מכן. בשנת 1823 נבחר פה אחד להיות חבר באקדמיה, ובשנת 1825 נבחר לחבר בחברה המלכותית של לונדון, שהעניקה לו בשנת 1827, בעת מחלתו האחרונה, את מדליית רמפורד. בשנת 1819 מונה לפקח על מגדלור, ובשבילו יצר סוג חדש של עדשות, הידועות בימינו כעדשות פרנל, המהוות תחליף למראות. שמו מוכר בעיקר כממציא של עדשות אלו, וכיום נעשה בהן שימוש ביישומים רבים.

נפטר משחפת בעיירה סמוכה לפריז. 

עבודותיו בתחום האופטיקה זכו להכרה ציבורית מעטה במהלך חייו, וחלק ממאמריו לא פורסמו על ידי האקדמיה למדעים שנים רבות לאחר מותו. הוא כתב ליאנג בשנת 1824: "אותה רגישות, או גאווה, שאותה אנשים מכנים אהבת התהילה" דעכה לה. "כל המחמאות שקיבלתי מאראגו, לפלס וביו מעולם לא נתנו לי תענוג רב כמו התגלית של אמת תאורטית, או האישור של חישוב על ידי ניסוי".

==מחקרים==
פיתח את המתמטיקה המתארת התקדמות של קרני אור (אינטגרלי פרנל), ובכך הצליח גם לזכות בתחרות האקדמיה הצרפתית על עקיפה וגם לחזק משמעותית את התאוריה הגלית של האור אשר בימיו (תומאס יאנג היה דמות בולטת נוספת) הפכה לתאוריה המקובלת (בניגוד לתאוריה החלקיקית אשר הייתה מקובלת מאז ימי ניוטון ועד ימי פרנל).

פיתח את חוקי פרנל אשר מתארים כיצד אור נשבר ומוחזר כאשר הוא עובר מתווך אחד לתווך אחר.

השימוש שלו בשתי מראות שטוחות ממתכת, שהוצבו במקביל זו לזו, איפשר לו להימנע מאפקט העקיפה (על ידי הסדקים) שנוצר בניסוי של גרימלדי בהתאבכות. הדבר איפשר לו לחזות את התוצאה של ההתאבכות בהתאם לתאוריה הגלית של האור. 

הוא למד יחד עם פרנסואה אראגו את חוקי ההתאבכות של קרניים מקוטבות וביחד עם יאנג היה הראשון שטען שאור הוא מקוטב רוחבית ולא אורכית כמו גלי קול.

בנוסף למחקרים בעלי האופי המתמטי והפיזיקלי היו לו מחקרים הנדסיים רבים אשר הובילו למוצר של ממש. להלן כמה דוגמאות:

עדשת פרנל

הוא הצליח ליצור אור מקוטב מעגלית בעזרת זכוכית בצורת מעוין, הידועה כמעוין פרנל, בעלת זווית קהה של 126 מעלות וזווית חדה של 54 מעלות.

==קישורים חיצוניים==

* 
* 

==הערות שוליים==

קטגוריה:אישים הקבורים בבית הקברות פר לשז
קטגוריה:פיזיקאים צרפתים
קטגוריה:חברי האקדמיה הצרפתית למדעים
קטגוריה:בוגרי אקול פוליטקניק
קטגוריה:אישים שהונצחו על מגדל אייפל
קטגוריה:צרפתים שנפטרו משחפת
קטגוריה:זוכי מדליית רמפורד
קטגוריה:צרפתים שנולדו ב-1788
קטגוריה:צרפתים שנפטרו ב-1827
חוף הטבע

אזור חוף הטבע
חוף הטבע (באנגלית: Nature Coast) הוא אזור במערב מדינת פלורידה שבארצות הברית.

== גאוגרפיה==
האזור כולל את המחוזות סיטרוס, דיקסי, הרננדו, ג'פרסון, פאסקו, לוי, טיילור וואקולה. 

כלכלת האזור מתבססת על חקלאות ותיירות. בחופי האזור פעילות דיג תיירותי רבה, וכן שיט בסירות, ובשמורות הטבע הרבות שבאזור מבוצעים סיורי צפייה בציפורים ובתחש הנהרות הגדלים בעיקר באזור כריסטל ריוור והומוסאסי.

שטחו של האזור כ-4,000 קמ"ר.

==אתרים בעלי חשיבות==
במחוז סיטרוס נמצאים הפארק הארכאולוגי המדינתי קריסטל ריוור, ושמורת הטבע קריסטל ריוור, במחוז הרננדו נמצא בית מאי סטרינגר - מוזיאון מורשת מקומי, במחוז לוי נמצאים שמורת הטבע המדינתית סידר קי סקראב, הפארק המדינתי עמיינות פאנינג, הפארק המדינתי מעיינות תחש המערות ושמורת הטבע המדינתית מפרץ ואקאסאסה. במחוז מריון נמצא הפארק המדינתי מעיינות ריינבו, במחוז טיילור הפארק המדינתית פורסט קאפיטל ובמחוז וואקולה הפארק המדינתי בולד פוינט, הפארק המדינתי נהר אוצ'לוקוני, הפארק המדינתי מעיינות אדוארד בול וואקולה והפארק הלאומי סנט מרקס.

קטגוריה:פלורידה: אזורים
פרוטגוניסט

הארי פוטר, הפרוטגוניסט של סדרת הספרים הארי פוטר.]]
פרוטגוניסט (מיוונית: πρωτος – פרוטוס, ראשון; άγωνιστής – אגוניסטיס, לוחם. כלומר: הוא שמגלם את החלק הראשון, שחקן ראשי) המזוהה לעיתים (אך לא תמיד) עם הגיבור, הוא הדמות הראשית בדרמה שפעולותיה מהוות את מרכז העלילה של הסיפור. בספרות הקלאסית הפרוטגוניסט היה מונע מרצון טוב, כאשר דמות שמסייעת לו אינה בהכרח פרוטגוניסט, אך כיום אין זה תמיד נכון. פרוטגוניסט אינו יכול להתקיים בסיפור ללא קיומן של דמות או דמויות נגדיות שמכונות אנטגוניסט. הפרוטגוניסט אינו בהכרח בעל תכונות אופי של גיבור או הדובר של הסיפור.

מאחר ששאיפותיו של הפרוטגוניסט מייצגות בדרך כלל את המטרה הראשית בעלילה הראשית, נשפטים כל מאורעות העלילה על פיהן: כוחות שתומכים במטרותיו של הפרוטגוניסט ייתפסו על ידי הקורא כמקדמים, וכוחות שמתנגדים למטרותיו – כמעכבים.

דמות הפרוטגוניסט היא בדרך כלל דמות עגולה ומורכבת, אשר מסופר עליה רבות. בספרים שהדמויות בהם מתוארות בגוף שלישי, דמות הפרוטגוניסט תהיה הדמות העיקרית בעלילה שמחשבותיה ורגשותיה יהיו חשופים לקורא יותר מאשר שאר הדמויות.

בספרות, ובמיוחד בטרגדיה, לפרוטגוניסט עלול להיות פגם או היבריס (בטרגדיה היוונית) אשר יוביל אותו לנפילתו, כמו המלט.

== סוגים ==
=== גיבור ===

במובן הספרותי, פרוטגוניסט "גיבור" (או פרוטגוניסטית "גיבורה") הוא פרוטגוניסט שנודע לחיוב בהישגיו החיוביים ובתכונותיו האציליות.<ref></ref> הגיבור נערץ עקב כוחו, אומץ ליבו, חוש הצדק שלו וכבודו, ומצטייר בתור הדמות ה"טובה" בסיפור.<ref></ref>

דוגמאות: גיבור-העל סופרמן מהקומיקס של חברת DC Comics, הארי פוטר מסדרת "הארי פוטר", קטניס אוורדין מסדרת "משחקי הרעב".

=== אנטי-גיבור ===

פרוטגוניסט שמוגדר כ"אנטי-גיבור" הוא פרוטגוניסט שאינו מאופיין באומץ לב, גבורה, כריזמה או הופעה מרשימה. קווי דמותו של האנטי-גיבור מנוגדים לאלה הארכיטיפים של הגיבור הקלאסי, שהיה דמות נערצת שמייצגת את האידיאלים והערכים של התקופה. עם זאת, הוא עשוי לעורר את אהדת הקוראים או הצופים, שמזדהה איתו ועם ערכיו.

דוגמאות: סקרלט או'הרה מ"חלף עם הרוח", הולדן קולפילד מ"התפסן בשדה השיפון", לייט מהמאנגה "מחברת המוות".

=== גיבור טרגי ===
גיבור טרגי הוא הפרוטגוניסט של טרגדיה.

דוגמאות: אדיפוס ואנטיגונה ממחזות סופוקלס, או המלט מהמחזה בעל אותו השם מאת שייקספיר.

=== פרוטגוניסט-נבל ===
בניגוד לפרוטגוניסט הגיבור, קיים גם פרוטגוניסט נבל, שמקדם את עלילת הסיפור למרות רשעותו ותכונותיו השליליות. בניגוד לפרוטגוניסט הגיבור, הפרוטגוניסט הנבל מצטייר כאכזר, מרושע וערמומי.

דוגמאות: הומברט הומברט מ"לוליטה" מאת ולדימיר נבוקוב, ריצ'רד השלישי מהמחזה בעל אותו השם מאת שייקספיר, אלכס מ"התפוז המכני" או דמות השחקן ממשחקי הווידאו GTA, Postal ו-Hatred.

=== פרוטגוניסט תומך ===
דמות ראשית, שהסיפור מוצג מנקודת מבטה, אך היא אינה מהווה את הפוקוס המרכזי של הסיפור אלא נחשבת לדמות מינורית ביחס לדמות המרכזית המוצגת בו. לעיתים הדמות הזו מהווה את דמות המספר.

דוגמאות: ניק מ"גטסבי הגדול", דוקטור ווטסון מסיפורי "שרלוק הולמס", או כמה מדמויות-התצפית ב"שיר של אש ושל קרח" מאת ג'ורג' ר. ר. מרטין.

==ראו גם==
* אנטגוניסט (דמות)

==לקריאה נוספת==
* הגר ינאי, לכתוב ולהוציא לאור - מדריך עכשווי לכתיבת פרוזה ולפרסום ספרים, עם עובד, 2022, עמ' 75–111.

==קישורים חיצוניים==

* 

==הערות שוליים==

*
קטגוריה:מונחים ספרותיים
משפט הקיום והיחידות (משוואות דיפרנציאליות)

במתמטיקה, בחקר משוואות דיפרנציאליות, משפט הקיום והיחידות, הוא משפט חשוב על הקיום והיחידות של פתרונות לסוג מסוים של בעיות התחלה.

המשפט נקרא גם משפט פיקאר-לינדלוף (Picard-Lindelöf), משפט הקיום של פיקאר או משפט קושי-ליפשיץ על שמם של המתמטיקאים: אמיל פיקאר, ארנסט לינדלוף, רודולף ליפשיץ ואוגוסטן לואי קושי.

==משפט הקיום והיחידות==

יהי <math>D</math> מלבן סגור המכיל את הנקודה <math>(t_0,y_0)</math>. תהי <math>f</math> פונקציה בשני משתנים, שהיא חסומה ורציפה ב-<math>D</math>, המקיימת שם את תנאי ליפשיץ ביחס למשתנה השני. אז קיימת פונקציה אחת ויחידה <math>y</math> המוגדרת בקטע פתוח סביב <math>t_0</math> וגזירה שם, הפותרת את המשוואה הדיפרנציאלית <math>y'(t) = f(t,y(t))</math> לכל <math>t</math> בקטע, ובנוסף מקיימת את תנאי ההתחלה <math>y(t_0) = y_0</math>.

==סקירת ההוכחה==
הוכחה פשוטה לקיום הפתרון היא על ידי קירוב ההולך ומשתפר (השיטה נקראת גם איטרציות פיקארד):

נגדיר

<math>\varphi_0(t)=y_0 \,\!</math>

וגם

<math>\varphi_i(t)=y_0+\int_{t_0}^{t}f(s,\varphi_{i-1}(s))\,ds</math>

אז ניתן להראות, באמצעות משפט נקודת השבת של בנך, שהסדרה של <math>\varphi_i</math> (הנקראת איטרציות פיקארד) מתכנסת וגבולה הוא הפתרון לבעיה.

שימוש בלמה של גרינוול (Grönwall) על <math>|\varphi(t)-\psi(t)|</math>, כאשר <math>\varphi</math> ו-<math>\displaystyle \psi</math> הם שני פתרונות, יראה ש-<math>\varphi(t)\equiv\psi(t)</math>, ולכן הפתרון הוא יחיד.

==לקריאה נוספת==
* M. E. Lindelöf, Sur l'application de la méthode des approximations successives aux équations différentielles ordinaires du premier ordre; Comptes rendus hebdomadaires des séances de l'Académie des sciences. Vol. 114, 1894, pp. 454-457. או בגרסה מקוונת http://gallica.bnf.fr/ark:/12148/bpt6k3074r/f454.table . (במאמר זה לינדלוף מראה הכללות לגישות קודמות בהן נקט פיקארד.)

==קישורים חיצוניים==
* [https://web.archive.org/web/20100616152308/http://www.krellinst.org/UCES/archive/classes/CNA/dir2.6/uces2.6.html נקודת שבת והאלגוריתם של פיקאר]
* [https://web.archive.org/web/20130926055011/http://math.fullerton.edu/mathews/n2003/picarditerationmod.html איטרציית פיקאר]
* [http://www.math.byu.edu/~grant/courses/m634/f99/lec4.pdf הוכחה למשפט פיקאר-לינדלוף]

הקיום והיחידות
הקיום והיחידות
המסע אל קצה העולם

המסע אל קצה העולם (אנגלית: East) הוא סיפור פנטזיה שנכתב על ידי הסופרת האמריקאית אדית פאטו. הספר מבוסס על האגדה הנורדית העתיקה "East of the Sun and West of the Moon". הוא יצא לאור באנגלית בשנת 2003, ותורגם לעברית בשנת 2007 על ידי אמיר צוקרמן. הספר העברי הודפס בהוצאת ידיעות ספרים (פרוזה).

הספר יצא לאור בארצות הברית בשם "מזרח" (East), ואילו באנגליה נקרא "ילידת צפון" (North Child).

== תקציר העלילה ==
לארנה ויוג'יניה, זוג נורדי קשה יום, נולדים בזה אחר זה שבעה ילדים. לאחר שאחת מבנותיהם נפטרה, מחליט הזוג להביא לעולם ילדה נוספת - רוז.

רוז מתגלה כילדה הרפתקנית ורודפת אקשן. היא יוצאת למסע קסום על גבו של דוב לבן, שמסתבך מרגע לרגע. משפחתה של רוז נפרדת ממנה לתקופה ארוכה, בה רוז נדרשת לחיות בתוך הר, להעפיל לקוטב הצפוני, להביס את מלכת הטרולים ולהשיב עשרות חפים מפשע לבתיהם.

== דמויות עיקריות ==

*רוז: ילדה הרפתקנית ועצמאית. בת זקונים ליוג'יניה וארנה. רוז נולדה לכיוון צפון, ובעקבות אמונותיה התפילות של אמה יוג'יניה, הוחלט לשמור את הדבר בסוד (מגדת עתידות ניבאה שאם ייוולד ליוג'יניה בן צפוני, הוא ייקבר תחת מפולת של שלג וקרח). שמה הפרטי האמיתי של רוז היה אבה (Ebba) - אמה התעקשה כי שמה יתחיל באותו אות כמו שם הכיוון אליו לכאורה נולדה - מזרח (East). אביה של רוז החליט לקרוא לרוז בחשאי ניאם (Nyamph), על שם הכיוון בו היא באמת נולדה, צפון (North). רוז היא גיבורת הסיפור, והיא יוצאת למסע בארצות רחוקות וקרות.
*דוב לבן/מִיק/צ'ארלס: נסיך צרפתי שנגנב מארצו על ידי מלכת הטרולים. מלכת הטרולים לא הורשתה להכניסו לארמונה, ולכן הפכה אותו לדוב לבן, במטרה שבעתיד תוכל לקחת אותו אליה. הדוב הלבן לוקח את רוז לטירה קסומה, ומכניס אותה למסע לעבר הארץ שמשתרעת "מזרחה לשמש ומערבה לירח".
*נדי וילפריד: נדי הוא אחיה הגדול של רוז. הוא הילד הצעיר ביותר אחרי רוז שנולד לארנה ויוג'יניה. נדי הוא צפון-מערבי (נולד לכיוון צפון-מערב). בין נדי לרוז קיימים קשרי אהבה עמוקים, והוא תמיד דואג לה ומשגיח עליה.
*אבא (אַרְנֵה): אביהם של רוז, ושבעת אחיה ואחיותיה, ובעלה של יוג'יניה. עוסק בהכנת מפות. נולד כדרום-מזרחי.
*אמא (יוג'יניה): אמם של רוז ושבעת אחיה ואחיותיה, ואשתו של ארנה. מאמינה אדוקה באמונות תפלות, המשפיעות באופן ניכר על החיים של שאר בני המשפחה. נולדה כמזרחית.
*מלכת הטרולים: מככבת בדמות המכשפה הרעה בסיפור. מכשפה קנאית ורבת עוצמה, שגונבת לעצמה את צ'ארלס בשביל שיהיה בעלה החוקי. המלכה מתגוררת בניפלהיים - ארץ הקרח הצפוני, בתוך ארמונה עצום הממדים, ובעל מאות המשרתים.
*טוקי: ילד טרול שהיה משרת של הדוב הלבן אמו זו אורדה.
*אורדה: אמו של טוקי משרתת של מלכת הטרולים וחלק מהזמן שירתה בטירה של הדוב הלבן.

קטגוריה:ספרי פנטזיה
קטגוריה:ספרי 2003
קטגוריה:ספרי ידיעות ספרים
יעל נעים

יעל נעים (נולדה ב-6 בפברואר 1978) היא זמרת-יוצרת ישראלית-צרפתייה.

==ביוגרפיה==
נעים נולדה בפריז להורים יהודים תוניסאים. בגיל 4 עלתה לישראל עם הוריה. המשפחה התגוררה ברמת השרון.

שם היא למדה נגינה על פסנתר בקונסרבטוריון למוזיקה ברמת השרון.

בוגרת תיכון אלון ברמת השרון, במגמת מוזיקה.

בצה"ל שירתה נעים כסולנית בתזמורת חיל האוויר.
את קריירת המוזיקה שלה התחילה בצרפת, כאשר השתתפה בקומדיה המוזיקלית Les Dix Commandements (עשרת הדיברות) בתפקיד מרים הנביאה במשך שנתיים וחצי. אלבומה האישי הראשון הוא In A Man's Womb שיצא בשנת 2001. היא שרה את השיר "You Disappear" מתוך אלבום זה גם בסרט "Harrison's Flowers" של המפיק אלי שורקי. בשיריה המוקדמים של נעים היא מכונה "יעל".

בשנת 2006 השתתפה נעים באלבומה של דין דין אביב "סודותיי". נעים השתתפה בכתיבה ובהלחנה של השירים "סודותיי", "מה שתבקשי" ו"משמעויות", אותו גם שרה בדואט עם אביב.

במשך שנתיים התפתחה נעים בשירה והתאמנה בדירת הסטודיו בפריז עם חבריה דייוויד דונטין וג'ון ריד. הם הקליטו והלחינו 13 שירים שהפכו ב-22 באוקטובר 2007 לאלבומה השני שנקרא "Yael Naim". 13 השירים באלבום הם בצרפתית, באנגלית ובעברית. סגנון השירים הוא פולק וג'אז. בינואר 2008 שודרה פרסומת הבכורה למחשב "מקבוק אייר" של חברת אפל, בה מושמע שירה של נעים "New Soul". השיר זכה לפרסום רב וב-1 בפברואר 2008 היה במקום השני ברשימת ההורדות של iTunes. השיר אף הגיע למקום ה-7 במצעד הבילבורד האמריקני, הישג שאף אמן צרפתי או ישראלי לא הגיע אליו קודם לכן. בחודש מאי יצא הסינגל השני, "פריז", המושר בעברית בשילוב מספר מילים בצרפתית.

במרץ 2010 שודר באמריקה הפרק The Greatest Story Ever D'ohed בסדרה משפחת סימפסון בו המשפחה מבקרת בירושלים. בפרק נעים דיבבה את דורית, אחייניתו של מדריך התיירים (שגולם על ידי סשה ברון כהן).

בסוף 2010 יצא אלבומה השלישי, "She Was A Boy", ששיריו הם באנגלית, והוא זכה לפופולריות רבה בצרפת. בטקס פרסי המוזיקה הצרפתי שנערך בחודש מרץ 2011, זכתה נעים בתואר "זמרת השנה" בצרפת בעקבות הצלחתה. בסוף 2012 תמכה במועמד לנשיאות פרנסואה הולנד ועם ניצחונו שרה את שיריה המוכרים בכיכר הבסטיליה. בפברואר 2016 זכתה בפעם השנייה בתואר "זמרת השנה" בצרפת, זאת לאחר הצלחתו של אלבומה Older, ובפרט מתוכו השיר "Dream In My Head". במאי 2016 הופיעה באצטדיון האולימפיה בפריז.

== דיסקוגרפיה ==
===אלבומי אולפן===
*2001 – In a Man's Womb
*2007 – Yael Naïm
*2008 – Yael Naim and David Donatien<small>(בשיתוף דויד דונאטיין)</small>
*2010 – She Was a Boy <small>(בשיתוף דויד דונאטיין)</small>
*2015 – Older

== קישורים חיצוניים ==

* 

* [https://web.archive.org/web/20080207163029/http://www.yaelweb.com/ יעל נעים], האתר הרשמי
* 
* [https://web.archive.org/web/20101123155520/http://www.rfimusique.com/musiqueen/articles/131/article_8419.asp ראיון עם יעל נעים], אתר המוזיקה של הרדיו הצרפתי הבינלאומי (RFI) 
* 
* 
* 
* 
* 

==הערות שוליים==

קטגוריה:זמרות-יוצרות ישראליות
קטגוריה:זמרות-יוצרות צרפתיות
קטגוריה:זמרות ישראליות
קטגוריה:זמרות פופ צרפתיות
קטגוריה:זמרות פופ ישראליות
קטגוריה:עולות בשנות ה-1980
קטגוריה:ישראליות ילידות צרפת
קטגוריה:בוגרות תיכון אלון (רמת השרון)
קטגוריה:נגני תזמורת חיל האוויר
קטגוריה:נגניות תזמורת חיל האוויר
קטגוריה:צרפתים ממוצא יהודי-תוניסאי
קטגוריה:ישראליות שנולדו ב-1978
קטגוריה:ישראלים שנולדו ב-1978
השריר כופף הבוהן הקצר

השריר כופף הבוהן הקצר (TA: Musculus flexor hallucis brevis) נמצא בכל כף רגל, בשכבה השלישית של שרירי כף הרגל. כופף הבוהן הקצר מכופף את בוהן הרגל במפרק בין עצם המסרק הראשונה לגליל המקורב של הבוהן. חלקו המרוחק של השריר מחולק לשני ראשים ובגידו של כל אחד מהם עצם ססמואידית. העצמות הזעירות מגינות מעומס משקל הגוף על גידי כופף הבוהן הקצר ועל גיד השריר כופף הבוהן הארוך העובר ביניהן.

== תיאור ==
תחילתו של השריר כופף הבוהן הקצר בפן הכפי של עצם הקוביה ושל עצם הטריז השלישית (מעצמות שורש הרגל).

חלקו המרוחק של השריר מפוצל לשני ראשים הנאחזים בשני צידי בסיס הגליל המקורב של הבוהן.

== עצבוב ==
השריר כופף הבוהן הקצר מעוצבב על ידי שורשי העצב של העצה הראשון והשני (S1, S2) דרך עצב כף הרגל התיכון (Nervus plantaris medialis), ענף של עצב השוקה (Nervus tibialis).

==קישורים חיצוניים==

קטגוריה:שרירי הגפיים התחתונות
קטגוריה:שרירי כף הרגל